CELEX: C2007/247/58
Language: hu
Date: 2007-10-20 00:00:00
Title: T-301/07. sz. ügy: 2007. augusztus 5-én benyújtott kereset – Lumenis kontra OHIM (FACES)

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/35
            
         2007. augusztus 5-én benyújtott kereset – Lumenis kontra OHIM (FACES)
   (T-301/07. sz. ügy)
   (2007/C 247/58)
   Az eljárás nyelve: angol
   Felek
   
      Felperes: Lumenis Ltd (Yokneam, Izrael) (képviselők: S. Malynicz, Barrister, B. Gerber, Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               az Elsőfokú Bíróság helyezze hatályon kívül az OHIM második fellebbezési tanácsának az R 1532/2006-2. sz. ügyben 2007. június 1-jén hozott határozatát;
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: a „FACES” nemzetközi szóvédjegy a 10. áruosztályba tartozó áruk tekintetében – a W0874799. sz. nemzetközi védjegybejelentés.
   
      Az elbíráló határozata: a védjegybejelentés teljes elutasítása.
   
      A fellebbezési tanács határozata: a fellebbezés elutasítása.
   
      Jogalapok: Keresetének alátámasztására a felperes a következő jogalapokra hivatkozik:
   Először is a felperes azt állítja, hogy a fellebbezési tanács nem elemezte a megkülönböztető képességet valamennyi bejelentett termék tekintetében.
   Másodszor is a felperes szerint a fellebbezési tanács azon megállapítása, miszerint a kereskedelemben a reklámozás és a forgalmazás során általában használnak portréfotókat, nem indokolt, és az – ha egyáltalán – csak a 7. cikk (1) bekezdésének b) pontja vagy a 7. cikk (1) bekezdésének c) pontjára vonatkozik.
   Harmadszor a felperes kifogásolja, hogy a fellebbezési tanács elmulasztotta megvizsgálni azt, hogy a „FACES” kifejezés alkalmas-e arra, hogy az érintett termékekkel kapcsolatban leíró megjelölés legyen.
   Negyedszer a felperes azzal érvel, hogy a fellebbezési tanács tévesen alkalmazta a jogot, amikor előírta, hogy valamely védjegynek frappánsnak, ötletesnek vagy kreatívnak kell lennie ahhoz, hogy elkerülje a közösségi védjegyről szóló rendelet 7. cikke (1) bekezdésének b) pontjával való összeütközést.